Blaze7451/Wiki-th-20250601 huggingface dataset:
อโนเชาว์ ยอดบุตร

อโนเชาว์ ยอดบุตร  (31 ธันวาคม พ.ศ. 2501 - 21 มีนาคม พ.ศ. 2561) เปี๊ยก เป็นนักแสดงชาวไทย ที่เคยได้รับรางวัลตุ๊กตาทอง สาขานักแสดงประกอบชายยอดเยี่ยม ประจำปี พ.ศ. 2525 จากเรื่อง เทพธิดาโรงงาน

**ประวัติ**
อโนเชาว์ ยอดบุตร เป็นบุตรชายคนสุดท้องในจำนวนบุตรชาย-หญิงทั้ง 8 คน ของ นายเอื้อม และ นางอำไพ ยอดบุตร  จบการศึกษาจากคณะวิศวกรรมศาสตร์ มหาวิทยาลัยขอนแก่น   แลัวจึงเข้าสู่วงการแสดงและกำลังเริ่มมีชื่อเสียง จากการที่มีใบหน้าคล้ายกับ จตุพล ภูอภิรมย์ อดีตนักแสดงชื่อดังในบทพระเอกที่เสียชีวิตไปก่อนหน้านั้น
อโนเชาว์ ยอดบุตร อายุวัยเพียง 24 ปี ประสบอุบัติเหตุตกจากรถจี๊บขณะกำลังถ่ายทำภาพยนตร์เรื่อง รักกันวันละนิด ที่จังหวัดเชียงใหม่ เมื่อวันที่ 30 ตุลาคม พ.ศ. 2526   อโนเชาว์กระเด็นออกจากรถและศีรษะฟาดพื้น   และกระทบกระเทือนก้านสมอง ทำให้ร่างกายไม่มีความรู้สึกใด ๆ ต้องนอนรักษาตัวโดยไม่มีสติรับรู้เรื่อยมา
อโนเชาว์ ยอดบุตร อยู่ในความดูแลของนางอำไพ ยอดบุตร ผู้เป็นมารดามาโดยตลอด นางอำไพได้รับเลือกจากสภาสังคมสงเคราะห์ เข้ารับพระราชทานรางวัลแม่ดีเด่นแห่งชาติ ประจำปี พ.ศ. 2545 จาก พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ในฐานะเป็นแม่ผู้มีความอดทน ขยันหมั่นเพียรในการเฝ้ารักษาพยาบาลบุตรชายมานานกว่า 28 ปี  ต่อมานางอำไพได้เสียชีวิตลงเมื่อวันที่ 16 เมษายน พ.ศ. 2555 หลังจากนี้อโนเชาว์จะได้รับการดูแลจากพี่สาวที่รับปากกับมารดา ว่าจะเป็นผู้ดูแลน้องชายคนนี้ต่อไป

**การเสียชีวิต**
หลังจากนอนเป็นเจ้าชายนิทรานานกว่า 35 ปี อโนเชาว์ ยอดบุตร ได้เสียชีวิตลงเมื่อวันที่ 21 มีนาคม 2561 สิริอายุ 59 ปี 285 วัน โดยจะมีพิธีรดน้ำศพ ณ ศาลา 4 วัดพระศรีมหาธาตุ บางเขน และจะมีพิธีสวดพระอภิธรรมจนถึงวันที่ 25 มีนาคม 2561 ก่อนจะทำการฌาปนกิจในวันที่ 26 มีนาคม 2561 ต่อไป 

**ผลงานภาพยนตร์**
 พ.ศ. 2525 - เทพธิดาโรงงาน- พ.ศ. 2526 - สามอนงค์ รับบท ศิวะ- พ.ศ. 2526 - กตัญญูประกาศิต- พ.ศ. 2526 - มายาพิศวาส รับบท ธัชชัย- พ.ศ. 2526 - เลขาคนใหม่ รับบท สุรพล- พ.ศ. 2526 - เทพบุตรสลัม- พ.ศ. 2526 - เงิน เงิน เงิน รับบท รังสรรค์- พ.ศ. 2526 - รักกันวันละนิด รับบท ชีวิน- พ.ศ. 2527 - เพชรตัดเพชร รับบท โจ- พ.ศ. 2527 - รักที่ต้องรอ

**อ้างอิง**
หมวดหมู่:บุคคลจากจังหวัดขอนแก่น
หมวดหมู่:นักแสดงชายชาวไทย
หมวดหมู่:นักแสดงชายชาวไทยในศตวรรษที่ 20
หมวดหมู่:คนพิการ
หมวดหมู่:บุคคลจากคณะวิศวกรรมศาสตร์ มหาวิทยาลัยขอนแก่น
หมวดหมู่:เสียชีวิตจากอุบัติเหตุทางถนนในประเทศไทย
หมวดหมู่:บุคคลไร้ความสามารถ
หมวดหมู่:ผู้ชนะรางวัลนักแสดงประกอบชายยอดเยี่ยมพระสุรัสวดี
หมวดหมู่:ราชวงศ์โจว

ก่อนหน้า::หมวดหมู่:ราชวงศ์ชาง1600–1046 ปีก่อน ค.ศ.
ประวัติศาสตร์จีน:หมวดหมู่:ราชวงศ์โจว1046–256 ปีก่อน ค.ศ.
ถัดไป::หมวดหมู่:ราชวงศ์ฉิน221–206 ปีก่อน ค.ศ.
หมวดหมู่:ยุคเหล็ก
จ
หมวดหมู่:ประวัติศาสตร์จีนแบ่งตามราชวงศ์
จานเพาะเชื้อ

จานเพาะเชื้อ
จานเพาะเชื้อ ใช้สำหรับเพาะไวรัสหรือโรคต่าง ๆ ปัจจุบันจะมีเป็นจานแบบพลาสติกและแก้ว แต่คนทั่วไปนิยมใช้แบบที่เป็นแก้ว โดยเมื่อใช้เสร็จบางครั้งก็จะทิ้งทันที เพราะอาจมีเชื้อหลงเหลืออยู่
จานเพาะเชื้อตรงกับคำในภาษาอังกฤษคือ Petri dish ซึ่งมาจากชื่อของยูลีอุส รีชาร์ด เพทรี นักวิทยาแบคทีเรียชาวเยอรมัน

**อ้างอิง**
หมวดหมู่:อุปกรณ์ห้องทดลอง
บรรทัดห้าเส้น

Musical staffMusical staffMusical staffMusical staff
บรรทัดห้าเส้น (อังกฤษอเมริกัน: staff; อังกฤษบริเตน: stave) คือกลุ่มของเส้นตรงตามแนวนอน 5 เส้น และอยู่ห่างเป็นระยะเท่ากันเป็นจำนวน 4 ช่อง ใช้สำหรับบันทึกตัวโน้ตตามระดับเสียง ซึ่งสามารถแสดงได้ด้วยความสูงต่ำของตัวโน้ตที่ปรากฏบนบรรทัดห้าเส้น การนับเริ่มต้นเส้นที่หนึ่งจากล่างสุด แล้วนับขึ้นมาตามลำดับจนถึงเส้นที่ห้า การนับช่องก็นับจากล่างขึ้นบนเช่นกัน ตัวโน้ตสามารถบันทึกให้คาบเกี่ยวกับเส้น หรือเขียนลงในช่องระหว่างเส้น เหนือหรือใต้บรรทัด ดังนั้นบรรทัดห้าเส้นจึงสามารถบันทึกระดับเสียงของตัวโน้ตได้ 11 ระดับ สำหรับเสียงที่สูงกว่าหรือต่ำกว่านี้ จะใช้เส้นน้อย (ledger line) เข้ามาช่วย
การที่จะบ่งบอกว่าตัวโน้ตที่บันทึกอยู่เป็นเสียงอะไร สามารถดูได้จากกุญแจประจำหลักที่กำกับอยู่ เช่นกุญแจซอลที่คาบอยู่บนเส้นที่สองโดยพื้นฐาน จะทำให้ทราบว่าโน้ตที่คาบอยู่บนเส้นที่สองเป็นเสียง ซอล หากไม่มีกุญแจประจำหลักบนบรรทัดห้าเส้น ก็จะไม่สามารถอ่านโน้ตได้ ปกติแล้วการอ่านโน้ตจะอ่านจากซ้ายไปขวา หมายความว่าตัวโน้ตที่อยู่ถัดจากตัวก่อนหน้าต้องเล่นทีหลัง และบรรทัดห้าเส้นมักจะแบ่งเป็นห้องเพลงด้วยเส้นกั้นห้อง เปรียบเหมือนกราฟของระดับเสียงเทียบกับเวลา
ด้านล่างนี้คือตำแหน่งของตัวโน้ต 11 ระดับเสียง ที่สามารถบันทึกบนบรรทัดห้าเส้น
ไฟล์:Music Staff.svgไฟล์:Music 1d1.svgไฟล์:Music Staff.svgไฟล์:Music 1e1.svgไฟล์:Music Staff.svgไฟล์:Music 1f1.svgไฟล์:Music Staff.svgไฟล์:Music 1g1.svgไฟล์:Music Staff.svgไฟล์:Music 1a1.svgไฟล์:Music Staff.svgไฟล์:Music 1b1.svgไฟล์:Music Staff.svgไฟล์:Music 1c2.svgไฟล์:Music Staff.svgไฟล์:Music 1d2.svgไฟล์:Music Staff.svgไฟล์:Music 1e2.svgไฟล์:Music Staff.svgไฟล์:Music 1f2.svgไฟล์:Music Staff.svgไฟล์:Music 1g2.svgไฟล์:Music Staff.svg

**บรรทัดรวมใหญ่**
การบันทึกตัวโน้ตในสมัยก่อนใช้บรรทัด 11 เส้นและมี 10 ช่อง สำหรับเครื่องดนตรีบางชนิดมีช่วงของระดับเสียงที่กว้างมากเช่น เปียโน ออร์แกน ฮาร์ป และเพื่อไม่ให้เกิดความสับสนในการอ่านโน้ต ต่อมาจึงได้แยกออกเป็นสองชุด ชุดละห้าเส้น โดยละเส้นที่หกออกไป (เส้นกลาง) ชุดบนใส่กุญแจซอลคาบเส้นที่สอง (กุญแจเทรเบิล) ชุดล่างใส่กุญแจฟาคาบเส้นที่สี่ (กุญแจเบส) แล้วใช้วงเล็บปีกกาคร่อมไว้ที่ต้นบรรทัดเพื่อบ่งบอกว่าให้เล่นพร้อมกัน เส้นกั้นห้องก็จะยาวเชื่อมกัน รวมเรียกว่า บรรทัดรวมใหญ่ (great/grand staff) สำหรับเสียงโดกลางบนบรรทัดรวมใหญ่ สามารถเขียนให้คาบเส้นน้อยใต้บรรทัดชุดบน หรือเหนือบรรทัดชุดล่าง
บรรทัด 11 เส้น
บรรทัดรวมใหญ่ในปัจจุบัน

**อ้างอิง**
  หน้า = 28-32, 38-40
หมวดหมู่:สัญกรณ์ดนตรี
สเวด

สเวด (Suede หรือชื่อว่า The London Suede ในสหรัฐอเมริกา) เป็นวงดนตรีออลเทอร์นาทิฟร็อกจากอังกฤษ 
ออกผลงานชุดแรกที่ชื่อว่า  Suede ประสบความสำเร็จทั้งในด้านยอดขายและสามารถคว้ารางวัล Mercury Music Prize มีเพลงดังอย่าง Animal Nitrate และ Metal Mickey และถัดมากับอัลบั้มชุดที่ 2 ชื่อ Dog Man Star สามารถครองอันดับ 1 UK Chart ตั้งแต่สัปดาห์แรกที่ออกจำหน่าย มีเพลงดังอย่าง The Wild One และ New Generation มาถึงอัลบั้มที่ 3 Coming Up ก็สามารถขึ้นอันดับ 1 บนชาร์ทอัลบั้มได้เช่นกัน มีเพลงดังอย่าง Trash, Beautiful Ones และ Saturday Night และอัลบั้มที่ 4 Head Music มีเพลงดังอย่าง  She’s In Fashion และ Everything Will Flow และผลงาน อัลบั้มที่ 5 A New Morning จนซูเอด แยกวงในปี 2003

**ผลงาน**

**อัลบั้ม**
 Suede (1993)- Dog Man Star (1994)- Coming Up (1996)- Head Music (1999)- A New Morning (2002)- Bloodsports (2013)- Night Thoughts (2016)- The Blue Hour (2018)
หมวดหมู่:กลุ่มดนตรีร็อกสัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2532
ตำบลคูเต่า

ตำบลคูเต่า เป็นตำบลหนึ่งในอำเภอหาดใหญ่ จังหวัดสงขลา ตั้งอยู่บริเวณที่ราบลุ่มตอนปลายของคลองอู่ตะเภา อาณาเขตทางทิศเหนือติดชายฝั่งทะเลสาบสงขลา มีสถานที่สำคัญคือ แหลมโพธิ์ ซึ่งเป็นแหลมยื่นเข้าไปในทะเลสาบสงขลา มีองค์กรปกครองส่วนท้องถิ่นที่ครอบคลุมพื้นที่ตำบลคูเต่าทั้งตำบล ได้แก่ เทศบาลตำบลคูเต่า

**อาณาเขตติดต่อ**
 ทิศเหนือ ติดกับทะเลสาบสงขลา- ทิศใต้ ติดกับเทศบาลเมืองคลองแห (ตำบลคลองแห) อำเภอหาดใหญ่ จังหวัดสงขลา- ทิศตะวันออก ติดกับตำบลน้ำน้อย อำเภอหาดใหญ่ จังหวัดสงขลา- ทิศตะวันตก ติดกับตำบลแม่ทอม อำเภอบางกล่ำ จังหวัดสงขลา

**หมู่บ้าน**
ประกอบไปด้วย 10 หมู่บ้าน ได้แก่- หมู่ที่ 1 บ้านบางโหนดนอก - หมู่ที่ 2 บ้านบางโหนดใน - หมู่ที่ 3 บ้านแหลมโพธิ์ - หมู่ที่ 4 บ้านเกาะนก - หมู่ที่ 5 บ้านควน - หมู่ที่ 6 บ้านคูเต่า - หมู่ที่ 7 บ้านใต้ - หมู่ที่ 8 บ้านวัดดอน - หมู่ที่ 9 บ้านหัวควาย - หมู่ที่ 10 บ้านบางโทง

**แหล่งข้อมูลอื่น**
  เว็บไซต์เทศบาลตำบลคูเต่า

**อ้างอิง**
คูเต่า
คูเต่า
โซนี บีเอ็มจี

โซนี่ บีเอ็มจี มิวสิก เอนเตอร์เทนเมนต์ (Sony BMG Music Entertainment) เกิดจากการร่วมธุรกิจกันระหว่าง โซนี่ มิวสิก ของ โซนี่ คอร์เปอเรชัน และ บีเอ็มจี มิวสิก ของบริษัท เบอร์เทลส์แมน ในสัดส่วนร้อยละ 50 ต่อ 50 เมื่อวันที่ 4 สิงหาคม พ.ศ. 2547 ในประเทศไทยนั้น โซนี่ มิวสิก บีอีซี เทโร ซึ่งเป็นบริษัทร่วมทุนอยู่แล้วต้องมีการควบรวมเช่นกันกับบีเอ็มจี ซึ่งมีเบเกอรี่ มิวสิกเป็นค่ายเพลงในเครือนั้นเกิดความไม่ลงตัวเรื่องหุ้นส่วน บีอีซีจึงต้องถอนหุ้นไปในเวลานั้น จึงถือว่า โซนี่ บีเอ็มจี เป็นผู้ถือหุ้นของตนเองทั้งหมด และเมื่อ พ.ศ. 2551 ก็ได้เกิดเหตุการณ์ครั้งสำคัญขึ้นอีกครั้ง โซนี่ คอร์เปอเรชัน ก็ได้ซื้อหุ้นอีก 50% ซึ่งเป็นของเบอร์เทลส์แมนมาครอบครองทั้งหมด จึงทำให้มีการเปลี่ยนชื่อกลับเป็นโซนี่ มิวสิก

**อ้างอิง**
หมวดหมู่:บริษัทของสหรัฐ
หมวดหมู่:ค่ายเพลงอเมริกัน
หมวดหมู่:บริษัทอเมริกันที่ก่อตั้งในปี พ.ศ. 2547
หมวดหมู่:ค่ายเพลงที่ปิดกิจการในปี พ.ศ. 2551
ทอเลมี (ชื่อ)

ทอเลมี หรือ ทอเลเมียส (ภาษาอังกฤษ: Ptolemy หรือ Ptolemaeus) มาจากภาษากรีก Ptolemaios ซึ่งหมายความว่า “เช่นสงคราม” “เหมือนสงคราม” หรือ “เหมือนนักรบ” ชื่อ “ทอเลมี” หรือ “ทอเลเมียส” เป็นชื่อที่นิยมใช้กันมาก ผู้ที่ใช้ชื่อนี้ที่สำคัญที่สุดก็ได้แก่นักดาราศาสตร์ชาวกรีก-อียิปต์ คลอเดียส ทอเลเมอุส ที่รู้จักกันในนาม “ทอเลมี” และ  ทอเลมีที่ 1 โซเตอร์นายทหารคนสนิทของพระเจ้าอเล็กซานเดอร์มหาราชผู้ก่อตั้งราชอาณาจักรทอเลมีและราชวงศ์ทอเลมีในอียิปต์        

**ที่มาของคำ**
ชื่อ “ทอเลมี” ในภาษาอังกฤษมีรากมาจากภาษากรีกโบราณ Ptolemaios ซึ่งหมายความว่า “เช่นสงคราม” “เหมือนสงคราม” หรือ “เหมือนนักรบ” ซึ่งเป็นคำคุณศัพท์มาจากคำว่า “ptolemos” ซึ่งแปลว่า “สงคราม” ซึ่งเป็นคำที่ใช้แบบมหากาพย์ของโฮเมอร์
ชื่อ “Ptolemaios” เปลื่ยนแปลงวิธีสะกดไปตามกาลเวลาและประเทศที่นำไปใช้  
*ภาษาอาหรับ: Batlemos
*ภาษากรีก (อักษรกรีก): Πτολεμαῖος
*ภาษากรีก (อักษรละติน): Ptolemaios
*ภาษาละติน: Ptolemaeus
*ภาษาอียิปต์: ptwȝlmys
p:t-wA-l:M-i-i-s
*ภาษาอิตาลี: Tolomeo
*ภาษาอังกฤษ: Ptolemy
*ภาษาอารามิค: Talmai
*ภาษาฮิบรู: Talmai (תלמי)

ชื่อที่เกี่ยวข้องกับ “ทอเลมี” ก็ได้แก่ “บาร์ ทาลมาอิ” (Bar Talmai) หรือ “ลูกของทอเลมี” ซึ่งแปลงมาเป็นภาษาอิตาลี “บาร์โทโลมีโอ” (Bartolomeo) และ  “บาร์โทโลมิว” (Bartholomew) ในภาษาอังกฤษซึ่งเป็นหนึ่งในการวิวัฒนาการของชื่อ  “ทอเลมี” ไปเป็นภาษาอื่น ฉะนั้น “ทอเลมี” จึงเป็นชื่อที่เผยแพร่มาจากภาษากรีกไปยังภาษาอื่นๆ ในตะวันออกกลาง และตะวันออกใกล้ ระหว่างสมัยกรีกตามรอยพระบาทของพระเจ้าอเล็กซานเดอร์มหาราช
ชื่อสำหรับสตรีจากคำเดียวกันคือ ทอเลเมส (Ptolemais)

**นามที่เกี่ยวข้องกับ ทอเลมี (Claudius Ptolemaeus)**
ระบบทอเลมี (Ptolemaic system) - ระบบดาราศาสตร์ตามคำบรรยายของทอเลมี Ptolemaeus.
*แผนที่โลกทอเลมี (Ptolemy world map)- แผนที่โลกโบราณตามคำบรรยายของทอเลมี
*ทฤษฏีทอเลมี (Ptolemy's theorem)- ทฤษฏีคณิตศาสตร์ของทอเลมี
*กลุ่มดาวทอเลมี (Ptolemy Cluster)- กลุ่มดาวตามคำบรรยายของทอเลมี 

**นามที่เกี่ยวข้องกับทอเลมีที่ 1 โซเตอร์**
สมัยทอเลมี (Ptolemaic period)- สมัยการปกครองของราชวงศ์ทอเลมี
*ราชวงศ์ทอเลมี (Ptolemaic dynasty)- ราชวงศ์หนึ่งของอียิปต์ที่ก่อตั้งโดยทอเลมีที่ 1 โซเตอร์
*ราชอาณาจักรทอเลมี (Ptolemaic Kingdom) - ราชอาณาจักรที่ก่อตั้งโดยทอเลมีที่ 1 โซเตอร์
*ทอเลเมส (Ptolemais) - เมืองต่างๆ ที่ตั้งตามพระนามของบุคคลในราชวงศ์ทอเลมี
นอกจากนั้นชื่อ “ทอเลมี” ยังใช้กันมากเช่น ชื่อของผู้นำและแม่ทัพชาวกรีก เช่น ทอเลมีแห่งอัลโรรอส  กษัตริย์ราชวงศ์ทอเลมีแห่งอียิปต์ พระเจ้าทอเลมีที่ 2 ฟิลาเดสฟัส หรือ พระเจ้าทอเลมีที่ 10 อเล็กซานเดอร์ที่ 2 ผู้ชื่อ “ทอเลมี” อื่นๆ เช่น ทอเลมี ดีนสถาปนิกชาวอังกฤษ และการใช้ “ทอเลมี” ในกรณีอื่นๆ เช่น “โครงการทอเลมี” (Ptolemy Project) ซึ่งเป็นโครงการที่อนุญาตให้ศัลยแพทย์ในทวีปแอฟริกาสามารถดึงหนังสือแพทย์ศาสตร์ออนไลน์จากมหาวิทยาลัยโตรอนโตในประเทศแคนาดาได้ซึ่งมีอิทธิพลมาจากห้องสมุดทางแพทย์ศาสตร์ที่อเล็กซานเดรียที่ก่อตั้งโดยทอเลมีที่ 1 โซเตอร์

**อ้างอิง**

**ดูเพิ่ม **
 ศัพทมูลวิทยา 
หมวดหมู่:ภาษาศาสตร์
ทอเลมี
ทอเลมี
ภาพยนตร์สารคดี

ภาพยนตร์สารคดี เป็น ภาพยนตร์ (ที่อาจจะออกอากาศทางโทรทัศน์) ที่ไม่ใช่เรื่องแต่งมีเจตนาเพื่อบันทึกในแง่มุมความเป็นจริง โดยมีจุดประสงค์หลักเพื่อสอน ให้ความรู้ หรือบันทึกข้อมูลทางประวัติศาสตร์ 

**ผลงานภาพยนตร์สารคดี**
กรุงเทพเมืองหลวงของเรา (249?)
*ฯพณฯ จอมพลสฤษดิ์ ธนะรัชต์ ล้มป่วย และอสัญกรรม (2505)
*เพลงเหย่อย (2507)
*ไม้สัก (2505)
*อนุทินวีรชน ๑๔ ตุลาคม ๒๕๑๖ (2517)
*การต่อสู้ของกรรมกรหญิงโรงงานฮาร่า (2518)
*ข้อเท็จจริงของเหตุการณ์ ๖ ตุลาคม พ.ศ. ๒๕๑๙ (2519)
*ภัยเขียว (GREEN MENACE : THE UNTOLD STORY OF GOLF) (2536)

**อ้างอิง**
หมวดหมู่:ภาพยนตร์
หมวดหมู่:ประเภทของภาพยนตร์
แรงพยาบาท

แรงพยาบาท (A Study in Scarlet) หรือฉบับแปลใหม่ใช้ชื่อว่า แค้นพยาบาท เป็นผลงานเขียนแนวสืบสวนสวบสวนของเซอร์อาร์เธอร์ โคนัน ดอยล์ เล่มแรกที่มีตัวเอกคือ เชอร์ล็อก โฮมส์ ตีพิมพ์ครั้งแรกเมื่อปี ค.ศ. 1887 เซอร์อาร์เธอร์ โคนัน ดอยล์เขียนเรื่องนี้เมื่ออายุได้ 27 ปี โดยเป็นหมอฝึกหัดอยู่ที่เซาท์ซี (Southsea) ประเทศอังกฤษ ในช่วงเวลานั้นเขาได้เขียนเรื่องสั้นก่อนแล้วหลายเรื่องในนิตยสารต่าง ๆ เช่น ลอนดอนโซไซตี นวนิยายเล่มต่อไปที่ตามมาก็คือ จัตวาลักษณ์
หมวดหมู่:เชอร์ล็อก โฮมส์
หมวดหมู่:วรรณกรรมในปี พ.ศ. 2430
แอนเซล์มแห่งแคนเทอร์เบอรี

นักบุญแอนเซล์มแห่งแคนเทอร์เบอรี ( Anselm of Canterbury) เดิมชื่อ อันเซลโม เด กันเดีย จีเนฟรา เป็นนักบุญในคริสตจักรโรมันคาทอลิก เกิดเมื่อค.ศ. 1033  ที่เมืองอาออสตา ราชอาณาจกัรเบอร์กันดี และถึงแก่กรรมเมื่อวันที่ 21 เมษายน ค.ศ. 1109 ที่เมืองแคนเทอร์เบอรี ในประเทศอังกฤษ นักบุญแอนเซล์มแห่งแคนเทอร์เบอรีเป็นนักพรตคณะเบเนดิกติน นักปรัชญาและนักเทววิทยาศาสนาคริสต์ ในด้านการปกครองคริสตจักร ท่านดำรงตำแหน่งอาร์ชบิชอปแห่งแคนเทอร์เบอรีระหว่างปี  ค.ศ. 1093 ถึงปี ค.ศ. 1109 ได้ชื่อว่าเป็นผู้ก่อตั้งลัทธิอัสสมาจารย์นิยม (scholasticism) และมีชื่อเสียงว่าเป็นผู้เริ่มข้อพิสูจน์ทางภววิทยา (ontological argument) เกี่ยวกับว่าพระเป็นเจ้ามีจริงหรือไม่และเป็นบาทหลวงผู้เป็นปฏิปักษ์อย่างเปิดเผยต่อสงครามครูเสด 

**อ้างอิง**

**ดูเพิ่ม **
 นักปราชญ์แห่งคริสตจักร- อัสสมาจารย์นิยม
หมวดหมู่:บุคคลที่เกิดในปี พ.ศ. 1576
หมวดหมู่:นักบุญชาวฝรั่งเศส
หมวดหมู่:นักบุญชาวอังกฤษ
หมวดหมู่:นักบุญในคริสต์ศตวรรษที่ 11
หมวดหมู่:นักบุญในคริสต์ศตวรรษที่ 12
หมวดหมู่:นักบุญคณะเบเนดิกติน
หมวดหมู่:นักปราชญ์แห่งคริสตจักร
หมวดหมู่:อาร์ชบิชอปแห่งแคนเทอร์เบอรี
รายชื่อธงในประเทศอาร์มีเนีย

ตารางต่อไปนี้แสดงภาพธงชาติและธงต่างๆ ที่เกี่ยวข้องกับประวัติศาสตร์ของประเทศอาร์มีเนีย
	

**ธงชาติ**
	

**ธงตำแหน่งราชการ**

**ธงทหาร**

**ธงกีฬา**

**ธงในอดีต**

**ธงกษัตริย์โบราณ**

**ธงสมัยใหม่**

**ธงที่ได้รับอิทธิพลจากธงชาติอาร์มีเนีย**

**ธงประจำจังหวัด**

**ดูเพิ่ม**
 ตราแผ่นดินของอาร์มีเนีย- เมร์ ไฮเรนิก
อาร์มีเนีย
แม่แบบ:เหตุการณ์ปัจจุบัน/2551 เมษายน 11

* กกต.มีมติ 4 ต่อ 1 ให้ส่งเรื่องการยุบพรรคชาติไทยและพรรคมัชฌิมาธิปไตย ให้ศาลรัฐธรรมนูญพิจารณา โดยเสียงที่ไม่เห็นด้วยคือนายสมชัย จึงประเสริฐ ทั้งนี้ อัยการสูงสุดจะพิจารณา และเป็นผู้ส่งสำนวนดังกล่าวให้กับศาลรัฐธรรมนูญ  (มติชน)
}
พระเจ้าสุทโธทนะ

พระเจ้าสุทโธทนะ (สุทฺโธทน; ศุทฺโธทน (शुद्धोदन); Suddhodana) มักเรียกว่า พระเจ้าสิริสุทโธทน์สุทรรศน์ มีพระนามราชสกุลว่าโคตมะ เป็นพระมหากษัตริย์แคว้นสักกะ (ซึ่งมีนครหลวงคือกรุงกบิลพัสดุ์) เป็นพุทธบิดาของพระโคตมพุทธเจ้า
พระองค์เป็นพระราชโอรสของพระเจ้าสีหหนุกับพระนางกัญจนา มีพระอนุชาและพระกนิษฐาร่วมพระชนกชนนีอีก 6 พระองค์ ได้แก่ พระเจ้าสุกโกทนะ พระเจ้าอมิโตทนะ โธโตทนะ ฆนิโตทนะ ปมิตา และอมิตา พระเจ้าสุทโธทนะมีพระอัครมเหสีนามว่าพระนางสิริมหามายา เจ้าหญิงโกลิยวงศ์จากกรุงเทวทหะ และมีพระราชโอรสพระองค์หนึ่งคือ พระโคตมพุทธเจ้า ซึ่งต่อมาตรัสรู้เป็นพระโคตมพุทธเจ้า และหลังจากเจ้าชายสิทธัตถะประสูติได้ 7 วัน พระนางสิริมหามายาก็สวรรคต พระเจ้าสุทโธทนะจึงอภิเษกสมรสใหม่กับพระนางมหาปชาบดีโคตมี ซึ่งเป็นพระกนิษฐาร่วมชนนีกับพระนางสิริมหามายา และมีพระโอรสคือ พระนันทะ และพระธิดาคือ พระนันทาเถรี
พระเจ้าสุทโธทนะเป็นกษัตริย์ที่ตั้งอยู่บนพื้นฐานของคุณธรรมและยึดมั่นในราชประเพณีอย่างเคร่งครัดในการปกครองบ้านเมือง ประชาชนอยู่เย็นเป็นสุขตลอดรัชสมัยของพระองค์ ทรงมุ่งหวังที่จะให้พระโอรสโดยเฉพาะสิทธัตถะได้รับเลือกจากสภาศากยะให้เป็นราชาสืบต่อจากตน แต่เจ้าชายสิทธัตถะเสด็จออกผนวช และพอทราบว่า เจ้าชายสิทธัตถะตรัสรู้เป็นพระโคตมพุทธเจ้าแล้ว จึงเชิญพระโคตมพุทธเจ้ากลับมาที่กรุงกบิลพัสดุ์
เมื่อพระโคตมพุทธเจ้าเสด็จมายังกรุงกบิลพัสดุ์คราวนี้ พระเจ้าสุทโธทนะได้สดับรับฟังพระธรรมเทศนา ทรงเกิดความเลื่อมใสศรัทธาในพระพุทธศาสนา บรรลุพระโสดาบันเป็นอุบาสก
ในพรรษาที่ 5 ของพระโคตมพุทธเจ้า พระเจ้าสุทโธทนะประชวรหนัก พระโคตมพุทธเจ้าจึงเสด็จจากกูฎาคาร ป่ามหาวัน เมืองเวสาลี แคว้นวัชชี มายังเมืองกบิลพัสดุ์ แสดงธรรมโปรดพระเจ้าสุทโธทนะ 7 วัน ในวันสุดท้าย พระเจ้าสุทโธทนะได้บรรลุพระอรหัตผลและนิพพาน

**อ้างอิง**
หมวดหมู่:บุคคลในศตวรรษที่ 6 ก่อนคริสตกาล
หมวดหมู่:พระมหากษัตริย์อินเดีย
หมวดหมู่:บุคคลในพุทธประวัติ
เจ้าจอมทับทิม (แอนนากับพระเจ้ากรุงสยาม)

ทับทิม รับบทโดย ลินดา ดาร์เนล ในภาพยนตร์ฉบับปี พ.ศ. 2489
แอนนากับทับทิม รับบทโดยเดบอราห์ เคอร์ และริตา มอเรโนในภาพยนตร์ฉบับปี พ.ศ. 2499
เจ้าจอมทับทิม ในเรื่อง แอนนากับพระเจ้ากรุงสยาม เป็นบุคคลที่แอนนา ลีโอโนเวนส์ กล่าวถึงในหนังสือเล่มที่สองชื่อ "นิยายรักในราชสำนักฝ่ายใน" (Romance of the Harem) และถูกนำมาขยายความในบทประพันธ์ของมาร์กาเรต แลนดอน เรื่อง "แอนนากับพระเจ้ากรุงสยาม" (Anna and the King of Siam) ในปี พ.ศ. 2487  และนำมาเป็นส่วนหนึ่งของละครเวทีและภาพยนตร์ "เดอะคิงแอนด์ไอ" (The King and I) และ "แอนนาแอนด์เดอะคิง" (Anna and the King)

**ประวัติ**
แอนนา ลีโอโนเวนส์ เขียนไว้ว่า ทับทิม (Tuptim) เป็นลูกชาวบ้านธรรมดา เกิดประมาณปี พ.ศ. 2393-2394 เป็นอิสตรีที่มีหน้าตาสะสวยงดงาม ขณะอายุ 15 ปีได้รักใคร่เป็นผัวเมียกับนายแดง ต่อมาในปี พ.ศ. 2408 เมื่ออายุได้ 16 ปี ถูกเกณฑ์ไปเป็นคนงานก่อสร้างวัดราชประดิษฐสถิตมหาสีมารามซึ่งเป็นวัดประจำรัชกาลที่ 4
พระบาทสมเด็จพระจอมเกล้าเจ้าอยู่หัวทอดพระเนตรเห็นนางทับทิมในวันพระราชพิธีฝังลูกนิมิตวัดประจำรัชกาล ตรัสถามข้าราชบริพารว่าเด็กคนนั้นเป็นลูกเต้าเหล่าใคร จึงได้มีผู้นำนางทับทิมเข้าวังเพื่อถวายตัวเป็นนางห้ามรับใช้ในพระบรมมหาราชวังอยู่ในความดูแลของเจ้าจอมมารดาเที่ยง โดยปกปิดว่าเป็นเมียของนายแดงอยู่ก่อนแล้ว ฝ่ายนายแดงได้อุปสมบทเป็นพระที่วัดราชประดิษฐสถิตมหาสีมาราม จนได้เป็นพระครูใบฎีกา เรียกกันว่า พระครูปลัด (Balat)
อยู่มาวันหนึ่ง เจ้าจอมทับทิมได้หายตัวไปจากพระบรมมหาราชวัง ไม่มีผู้ใดพบตัวเป็นเวลาหลายเดือน รัชกาลที่ 4 ทรงตั้งรางวัลนำจับเป็นเงิน 20 ชั่ง จนวันหนึ่งมีพระสงฆ์สองรูปพบตัวเจ้าจอมทับทิม ซ่อนตัวอยู่ในกุฏิของพระครูปลัด โดยโกนศีรษะ โกนคิ้ว สวมจีวรปลอมตัวเป็นพระ เจ้าจอมทับทิมจึงถูกจับขังพร้อมกับพระครูปลัด และเพื่อนสองคนชื่อ มะปราง (Maprang) และสุมาลา (Simlah) 
จากการสอบสวนได้ความว่า เจ้าจอมทับทิมหลบหนีออกจากพระบรมมหาราชวังโดยปลอมตัวเป็นพระ และหลบออกมากับแถวพระภิกษุที่เข้าไปรับบิณฑบาตในวัง และได้เข้าไปอยู่ในวัดราชประดิษฐสถิตมหาสีมาราม ร่วมกุฏิกับพระครูปลัด โดยเจ้าจอมทับทิมยืนยันว่า พระครูปลัดไม่ทราบว่าตนเป็นหญิง และเป็นเมียเก่า และไม่ได้มีความสัมพันธ์ชู้สาวกัน
แอนนา ลีโอโนเวนส์ เขียนไว้ว่า เจ้าจอมทับทิม และพระครูปลัด ถูกประหารชีวิตในปี พ.ศ. 2410 โดยถูกเฆี่ยนตี ทรมาน และเผาทั้งเป็น และเขียนว่ารัชกาลที่ 4 ทรงสั่งให้สร้างเจดีย์ขึ้นสององค์ไว้ที่ข้างโบสถ์วัดสระเกศ เก็บอัฐิของเจ้าจอมทับทิมและพระครูปลัด ซึ่งหม่อมเจ้าจงจิตรถนอม ดิศกุลเคยทูลถามสมเด็จพระอริยวงศาคตญาณ สมเด็จพระสังฆราช (อยู่ ญาโณทโย) เจ้าอาวาสในขณะนั้น ซึ่งได้ถวายพระพรว่าเจดีย์บรรจุอัฐิเจ้าจอมนั้นมีจริง หากแต่เพิ่งรื้อไปเมื่อมีการพัฒนาวัด
ปัจจุบันมีศาลของเจ้าจอมทับทิมตั้งอยู่ที่กรมแผนที่ทหาร ถนนกัลยาณไมตรี โดยศาลหันหน้าไปทางทิศใต้ ไปทางวัดราชประดิษฐสถิตมหาสีมาราม สันนิษฐานว่าสร้างขึ้นเป็นอนุสรณ์แด่เจ้าจอม เนื่องจากบริเวณนี้เคยเป็นสวนเก่านอกกำแพงวังทางทิศตะวันออก และบริเวณศาลดังกล่าวน่าจะเป็นที่ที่เจ้าจอมและพระครูปลัดถูกประหาร

**ข้อโต้แย้ง**
นักประวัติศาสตร์ไทยให้ความเห็นแย้งว่า เรื่องเจ้าจอมทับทิม ไม่น่าจะมีอยู่จริง เนื่องจากไม่มีบันทึกอยู่ในเอกสารอื่นเลยนอกจากบันทึกของนางลีโอโนเวนส์ อีกทั้งรายละเอียดที่ไม่ตรงกับข้อเท็จจริงในประวัติศาสตร์ เช่น เจ้าจอมคนใดที่ต้องการจะกราบบังคมทูลลาออก เพื่อไปสมรส ก็สามารถกระทำได้  อีกทั้งในประเทศสยามไม่เคยมีการลงโทษด้วยการเผาทั้งเป็น

**อ้างอิง**
หมวดหมู่:ตัวละครชาวไทย
ลาวโทรคมนาคม

thumb
ลาวโทรคมนาคม เป็นบริษัทร่วมทุนระหว่าง Shenington กับรัฐบาลของประเทศลาว ในสัดส่วนการถือหุ้นร้อยละ 49 และ 51 ตามลำดับ เพื่อดำเนินกิจการให้บริการสื่อสารโทรคมนาคมแบบครบวงจรในประเทศลาว โดยมีบริการต่างๆประกอบด้วยบริการโทรศัพท์พื้นฐานระบบ Public Switched Telephone Network (PSTN) บริการโทรศพท์เคลื่อนที่ทั้ง Postpaid และ Prepaid ในระบบ GSM 900, International Direct Dialing (IDD) โทรศัพท์สาธารณะ วิทยุติดตามตัว และบริการอินเทอร์เน็ต

** ประวัติ**
ก่อนปี ค.ศ. 1993 รัฐบาลลาว ได้ดำเนินการอย่างต่อเนื่องในการพัฒนาระบบสื่อสาร โทรคมนาคม ตามแผนแม่แบบ (Master Plan) ซึ่งนับได้ว่าเป็นปัจจัยพื้นฐานของการพัฒนา ระบบโทรคมนาคม ครบวงจรโดยมี กระทรวงคมนาคมขนส่งไปรษณีย์และก่อสร้างของลาว เป็นผู้ชี้นำและคุ้มครองในนี้ บริษัท ไปรษณีย์โทรคมนาคม ลาว เป็นรัฐวิสาหกิจ 100% และเป็นผู้ดำเนินงานแต่เพียงผู้เดียว
ในปี ค.ศ. 1994 รัฐบาลได้เปิดโอกาสให้ภาคเอกชน ได้มีส่วนร่วมในการลงทุนดำเนินธุรกิจด้านโทรคมนาคมในลาว  บริษัท ชินวัตร อินเตอร์เนชั่นแนล จำกัด (มหาชน) ได้มีโอกาสเข้าร่วมลงทุนกับรัฐบาลและได้จัดตั้งบริษัทร่วมลงทุนขึ้นในนาม บริษัท ลาว ชินวัตร เทเลคอม จำกัด เพื่อดำเนินโครงการ พัฒนาโทรคมนาคมระยะที่ 3 ตามแผนแม่แบบ ที่รัฐบาลลาวได้วางเอาไว้ ในปี 1994 
ในปี ค.ศ. 1995 รัฐบาลลาว มีนโยบายให้แยกบริษัท ไปรษณีย์ และ โทรคมนาคม ลาว ออกเป็น 2 บริษัทคือ บริษัท ไปรษณีย์ลาว และบริษัท โทรคมนาคม ลาว
ในปี ค.ศ. 1996 ความเรียกร้องต้องการใช้งานทางด้านการสือสารของลาวได้ ขยายตัวขึ้น รัฐบาล สปป.ลาว จึงได้ร่วมกับบริษัท ชินวัตร อินเตอร์เนชั่นแนล จำกัด (มหาชน) เพื่อจัดตั้ง บริษัท ลาว โทรคมนาคม จำกัด ขึ้นซึ่งเป็นการรวมตัวของบริษัท โทรคมนาคม ลาว กับบริษัท ลาว ชินวัตร เทเลคอม จำกัด เข้ากัน โดยรัฐบาลลาว ถือหุ้น 51% และบริษัท ชินวัตร อินเตอร์เนชั่นแนล จำกัด (มหาชน) ถือหุ้น 49% โดยมีระยะสัมปทาน 25 ปี
บริษัท ลาว โทรคมนาคม จำกัด จึงได้เริ่มเปิดดำเนินงานตั้งแต่วันที่ 11 พฤศจิกายน ค.ศ.1996 โดยดำเนินธุรกิจ ให้บริการทางด้านการสื่อสารโทรคมนาคมด้านต่าง ๆ จนถึงปัจจุบัน

**สินค้าบริการของลาว โทละคม**
 1. โทรศัพท์มือถือ
** Lao GSM
** M-Phone
** We-Fry- 2. อินเทอร์เน็ต
** Lao INTERNET
** One4Clik
** Flash
** ADSL 2+
** Hot Spot
** International Service Online- 3. โทรศัพท์พื้นฐาน
** PSTN
** WinPhone
** Phone Card- 4. บริการโทรศัพท์ไปทั่วโลก ครอบคลุม 11 ประเทศ และอีก 2 แคว้น
** IR
** International Calls
** Int Card
หมวดหมู่:การสื่อสารในประเทศลาว
หมวดหมู่:บริษัทของลาว
นูเมทัล

นูเมทัล (nu metal นิวเมทัล) หรือบางครั้งเรียกว่า nü metal หรือ aggro-metal เป็นแนวเพลงที่เกิดขึ้นในช่วงกลางยุคทศวรรษที่ 1990 เป็นแนวเพลงที่รวมอิทธิพลของ กรันจ์ และ อัลเทอร์เนทีฟเมทัล รวมเข้ากับ ดนตรีฟังก์ ฮิปฮอป ดนตรีอินดัสเทรียล และ เฮฟวี่เมทัล หลายแนวอย่าง แทรชเมทัล และ กรูฟเมทัล
นูเมทัล จะเน้นที่อารมณ์ จังหวะ ผิวสัมผัส มากกว่า เมโลดี้ของเพลง เพลงนิวเมทัลส่วนใหญ่จะใช้จังหวะ ลัดโน้ตของท่อนริฟฟ์ เล่นกับการกีตาร์และกลองที่มีการปรับเสียงให้ต่ำลง ให้ดูหม่นลง และเสียงที่หนาขึ้นมากกว่าเพลงร็อคทั่วไป

**อ้างอิง**
หมวดหมู่:ดนตรีในคริสต์ทศวรรษ 1990
หมวดหมู่:ดนตรีในคริสต์ทศวรรษ 2000
หมวดหมู่:ดนตรีร็อก
หมวดหมู่:แนวเพลงย่อยเฮฟวีเมทัล
หมวดหมู่:นูเมทัล
สถานีย่อย:ตำนานและสิ่งลี้ลับ/รู้ไหมว่า

}
100px
*...เยติ (ในภาพ) หรือ มนุษย์หิมะ เป็นพวกเดียวกันกับ บิ๊กฟุต แต่อยู่คนละที่ คือ เยติอยู่ที่เทือกเขาหิมาลัย แต่บิ๊กฟุตอยู่ที่สหรัฐอเมริกา และทวีปอเมริกาเหนือ
*......โมเคเล เอ็มเบ็มบี เป็นสัตว์ประหลาดรูปร่างคล้ายไดโนเสาร์คอยาว พบในหนองน้ำที่ใจกลางทวีปแอฟริกา โดยชื่อนี้เป็นภาษาพื้นเมืองแปลว่า ผู้เดียวที่หยุดการไหลของแม่น้ำได้
}
สถานีย่อย:ตำนานและสิ่งลี้ลับ/คุณทำได้

}- ค้นหาบทความที่ชอบ และทำการเพิ่มเติมและร่วมแก้ไข- หรือลองแก้ไขหรือเพิ่มเติมที่ยังไม่สมบูรณ์ในหมวดหมู่
}
พังก์

พังก์ (Punk หรือ punk) อาจหมายถึง- พังก์ร็อก แนวดนตรีร็อกประเภทหนึ่ง - วัฒนธรรมพังก์ หมายถึงวัฒนธรรมย่อย ที่เกี่ยวกับพังก์ร็อก- แฟชั่นพังก์ การแต่งกายแบบพังก์ อยู่ในวัฒนธรรมพังก์- พังก์ (นิตยสาร) นิตยสารเกี่ยวกับพังก์ ในทศวรรษที่ 1970- พังก์ - ซิงเกิลของเฟอร์รี คอร์สเตน ในปี 2003 จากอัลบั้ม Right of Way- พังก์ - เพลงของวง Gorillaz ในอัลบั้มชุดแรก- พังก์'ด (Punk'd) รายการแกล้งดาราของเอ็มทีวี- ซีเอ็ม พังก์ นักมวยปล้ำอาชีพชาวอเมริกัน- ดอนนี เดอะ พังก์ 
หมวดหมู่:พังก์
ฟังก์

ฟังก์ (funk) เป็นแนวเพลงชนิดหนึ่งเกิดขึ้นในช่วงกลางถึงปลายทศวรรษที่ 1960 เมื่อนักดนตรีชาวแอฟริกัน-อเมริกัน ได้รวมเพลงแนวโซล เข้ากับโซลแจ๊ส และอาร์แอนด์บี ให้มีจังหวะ สามารถเต้นรำได้ เกิดแนวเพลงชนิดใหม่ ฟังก์ได้ลดความเด่นของเมโลดี้และความกลมกลืนลง และนำจังหวะสนุกสนานเพิ่มขึ้นด้วยเบสอิเล็กทรอนิกและกลองให้ชัดขึ้น ไม่เหมือนกับเพลงอาร์แอนด์บีหรือโซล ที่มีการเปลี่ยนคอร์ดหลายครั้ง เพลงฟังก์มักจะมีคอร์ดเดียว
ฟังก์ประกอบด้วยจังหวะของเครื่องดนตรีอย่าง กีตาร์ไฟฟ้า เบสไฟฟ้า แฮมมอนด์ออร์แกน และกลอง เล่นในจังหวะที่เกาะเกี่ยวกัน วงฟังก์มักจะมีเครื่องเป่าอยู่ด้วย อย่าง แซกโซโฟน ทรัมเป็ต หรือในบางครั้งก็มี ทรอมโบน
ผู้มีอิทธิพลต่อดนตรีฟังก์ เช่น เจมส์ บราวน์, ชากา คาน (Queen of Funk), สลาย แอนด์ เดอะ แฟมิลี สโตน, จอร์จ คลินตัน แอนด์ พาร์ไลเมน-ฟังก์คาเดลิก, เคอร์ติส เมฟิลด์, เดอะ เมเตอร์ส, เดอะ ฟังก์ บราเตอร์ส, บูทซี คอลลินส์ และ พรินซ์ วงดนตรีที่เป็นที่รู้จักในทศวรรษที่ 1970 อย่าง เอิร์ธ, วินด์แอนด์ไฟร์, ทาวเวอร์ ออฟ พาวเวอร์, คอมโมดอร์ส และคูลแอนด์เดอะแก๊ง ที่โด่งดังหลาย ๆ วง ก็เล่นเพลงในแนวดิสโก้และโซลด้วย 
ดนตรีฟังก์ได้มีการพัฒนาอย่างมากในช่วงทศวรรษที่ 1970 ในช่วงที่ดนตรีดิสโก้โด่งดัง มีความนิยมในการใช้ท่อมแซมเปิ้ลของดนตรีฟังก์ในดนตรีฮิปฮอป และฟังก์ยังมีอิทธิพลต่อแนวดนตรี โก-โก ฟังก์อย่างมีอิทธิพลต่อเพลงแนวนิวเวฟและโพสต์พังก์บ้าง

**อ้างอิง**
  Funk date=2010-11-13  allmusic.com
หมวดหมู่:ดนตรีในคริสต์ทศวรรษ 1960
หมวดหมู่:ดนตรีในคริสต์ทศวรรษ 1970
หมวดหมู่:ดนตรีฟังก์
หมวดหมู่:แนวดนตรี
หมวดหมู่:ดนตรีอเมริกันเชื้อสายแอฟริกัน
ธงชาติอาร์มีเนีย

ธงชาติอาร์มีเนีย หรือ ธงไตรรงค์อาร์มีเนีย (եռագույն, Erraguyn) เป็นธงสามสีรูปสี่เหลี่ยมผืนผ้า กว้าง 1 ส่วน ยาว 2 ส่วน ภายในแบ่งเป็นแถบ 3 แถบ ตามแนวนอน ความกว้างเท่ากัน ประกอบด้วย สีแดง สีน้ำเงิน และสีส้ม ตามลำดับจากบนลงล่าง สภาโซเวียตสูงสุดแห่งอาร์มีเนียได้รับรองเป็นธงชาติเมื่อวันที่ 24 สิงหาคม พ.ศ. 2533 ส่วนกฎหมายว่าด้วยธงชาติฉบับปัจจุบัน ได้ผ่านการรับรองจากสภาแห่งชาติอาร์มีเนียเมื่อวันที่ 15 มิถุนายน พ.ศ. 2549
ตามประวัติศาสตร์อาร์มีเนีย ได้มีการใช้ธงต่าง ๆ เป็นสัญลักษณ์ของอาร์มีเนียจำนวนมาก ดังเช่นในสมัยโบราณ ราชวงศ์ของอาร์มีเนียได้ใช้ธงรูปสัตว์ต่าง ๆ เป็นสัญลักษณ์ ในช่วงคริสต์ศตวรรษที่ 20 อาร์มีเนียอยู่ภายใต้การปกครองของสหภาพโซเวียต ธงของสหภาพโซเวียตก็ได้มีการนำมาใช้เป็นสัญลักษณ์ของประเทศอาร์มีเนียอยู่หลายแบบด้วย

**ความหมาย**
ความหมายของสีธงชาติมีการตีความไปในหลายทาง ตัวอย่างเช่น สีแดงหมายถึงเลือดของทหารชาวอาร์มีเนีย สีน้ำเงินหมายถึงท้องฟ้า สีส้มหมายถึงแผ่นดินอันอุดมสมบูรณ์และชนผู้อาศัยและทำงานบนผืนแผ่นดินนั้น
ส่วนความหมายอย่างเป็นทางการ ดังที่ปรากฏในรัฐธรรมนูญแห่งสาธารณรัฐอาร์มีเนีย มีดังนี้

**แบบธง**
เนื่องจากรัฐบาลอาร์มีเนียไม่ได้กำหนดแบบสีธงมาตรฐานไว้ แบบธงที่ใช้อยู่ทั่วไปจึงปรากฏอยู่ 2 แบบ คือ แบบสีอ่อนและแบบสีเข้ม ซึ่งแบบสีเข้มนี้นิมใช้ทั่วไปมากกว่าแบบแรก ตารางเบื้องล่างนี้เป็นค่าสีในระบบ RGB โดยประมาณของธงทั้งสองแบบ

**อ้างอิง**

**ดูเพิ่ม**
 ธงในประเทศอาร์มีเนีย- ตราแผ่นดินของอาร์มีเนีย- ธงชาติสาธารณรัฐสังคมนิยมโซเวียตอาร์มีเนีย

**แหล่งข้อมูลอื่น**
	- title=ธงชาติอาร์มีเนีย-  พัฒนาการของธงชาติอาร์มีเนีย-  ธงชาติอาร์มีเนีย -  ธงชาติและตราแผ่นดินของอาร์มีเนีย - Armenica.org
อาร์มีเนีย
อาร์มีเนีย
หมวดหมู่:สัญลักษณ์ของประเทศอาร์มีเนีย
หมวดหมู่:ธงในประเทศอาร์มีเนีย
จัตวาลักษณ์

จัตวาลักษณ์ (The Sign of the Four) หรือฉบับแปลใหม่ใช้ชื่อว่า รหัสลักษณ์แห่งสี่ เป็นนวนิยายเรื่องยาวเรื่องที่ 2 ของเซอร์อาร์เธอร์ โคนัน ดอยล์‎ เกี่ยวกับการสืบสวนคดีของนักสืบชื่อดัง เชอร์ล็อก โฮมส์ กับหมอวอตสัน สหายของเขา ตีพิมพ์ครั้งแรกในปี ค.ศ. 1890 ลงใน
เป็นเรื่องเกี่ยวกับ หญิงสาวผู้เป็นลูกความ นาม แมรี่ มอสแตน ( ภายหลังแต่งงานกับหมอวัตสัน ) กับการแย่งสมบัติอัคระ และการฆาตกรรมปริศนา
นิตยสาร Lippincott's Monthly Magazine
หมวดหมู่:เชอร์ล็อก โฮมส์
หมวดหมู่:วรรณกรรมในปี พ.ศ. 2433
หมาผลาญตระกูล

หมาผลาญตระกูล (The Hound of the Baskervilles) เป็นนวนิยายอาชญากรรมเรื่องที่สามจากสี่เรื่อง เขียนโดยเซอร์อาร์เธอร์ โคนัน ดอยล์ ที่กล่าวถึงนักสืบเชอร์ล็อก โฮมส์ เดิมเขียนเป็นตอนใน เดอะสแตรนด์แมกาซีน (The Strand Magazine) ตั้งแต่เดือนสิงหาคม ค.ศ. 1901 ถึงเดือนเมษายน 1902 มีฉากท้องเรื่องในดาร์ตมอร์ เดวอน ในเวสต์คันทรีของประเทศอังกฤษ และบอกเล่าเรื่องของความพยายามฆ่าที่บันดาลใจจากตำนานหมาล่าเนื้อปีศาจอันมีกำเนิดเหนือธรรมชาติน่าสะพรึงกลัว เชอร์ล็อก โฮมส์ และสหายของเขา หมอวอตสัน สอบสวนคดีดังกล่าว นวนิยายเรื่องนี้เป็นการปรากฏตัวครั้งแรกของโฮมส์หลังที่ตั้งใจให้เขาตายใน ปัจฉิมปัญหา (The Final Problem) และความสำเร็จของ หมาผลาญตระกูล นำให้รื้อฟื้นตัวละครนี้ขึ้นใหม่
ใน ค.ศ. 2003 หนังสือนี้อยู่ในผลการสำรวจความคิดเห็นบิกรี้ด (Big Read) "นวนิยายอันเป็นที่รักที่สุด" ของสหราชอาณาจักรของบีบีซี ลำดับที่ 128 จากทั้งหมด 200 เล่ม ใน ค.ศ. 1999 เรื่องนี้ขึ้นเป็นนวนิยายโฮมส์ที่ดีที่สุด โดยได้คะแนนเต็ม 100 คะแนนจากนักวิชาการเชอร์ล็อก (Sherlockian scholar)
หมวดหมู่:เชอร์ล็อก โฮมส์
หมวดหมู่:วรรณกรรมในปี พ.ศ. 2445
พระมหาปชาบดีโคตมีเถรี

พระมหาปชาบดีโคตมี (Mahāpajāpatī Gotamī มหาปชาปตี โคตมี; Mahāprajāpatī Gautamī มหาปฺรชาปตี เคาตมี) เป็นพระราชธิดาแห่งโกลิยะ เป็นพระมาตุจฉาของพระโคตมพุทธเจ้า เพราะเป็นพระขนิษฐภคินีของพระนางสิริมหามายา พุทธมารดา และเป็นภิกษุณีรูปแรก ทรงได้เรียนกรรมฐานและทรงปฏิบัติอย่างจริงจัง จนได้บรรลุเป็นพระอรหันต์ พระพุทธเจ้าทรงยกย่องท่านว่าเป็นเอตทัคคะ คือเลิศกว่าผู้อื่นในทางรัตตัญญู (คือผู้มีรู้ราตรีนาน)

**พระประวัติ**
พระนางปชาบดีโคตมี (ซ้าย) ในพระราชพิธีราชาภิเษกสมรสกับพระเจ้าสุทโธทนะ
เมื่อพระนางสิริมหามายาสวรรคตแล้ว หลังจากที่เจ้าชายสิทธัตถะประสูติได้ 7 วัน ในกาลต่อมาพระเจ้าสุทโธทนะได้ทรงตั้งพระนางมหาปชาบดีโคตมีไว้ในตำแหน่งพระอัครมเหสี ซึ่งพระนางได้ทรงถวายการอภิบาลเจ้าชายสิทธัตถะ เสมือนเป็นพระราชโอรสของพระองค์เอง พระนางมีพระราชโอรสพระองค์หนึ่งพระนามว่า เจ้าชายนันทะ และมีพระราชธิดาพระองค์หนึ่งพระนามว่า เจ้าหญิงรูปนันทา
พระนางได้ทรงแสดงความประสงค์จะบวชต่อพระพุทธเจ้าในคราวที่พระองค์เสด็จไปโปรดพระพุทธบิดาและพระประยูรญาติ ณ กรุงกบิลพัสดุ์ แคว้นสักกะ แต่พระพุทธเจ้ามิได้ทรงอนุญาตให้พระนางผนวช เนื่องจากยังไม่เคยทรงอนุญาตให้สตรีอุปสมบทในพระพุทธศาสนา ต่อมาเมื่อพระพุทธเจ้าเสด็จไปเมืองเวสาลีและประทับอยู่ที่ กูฏาคารศาลา ป่ามหาวัน พระนางปชาบดีโคตมีพร้อมด้วยเหล่านางสากิยานีจำนวนมาก จึงได้ปลงพระเกศา ห่มผ้ากาสายะ เป็นการแสดงเจตนาที่จะบวชอย่างแรงกล้า โดยเสด็จไปยังกูฏาคารศาลาป่ามหาวัน เมืองเวสาลี เพื่อทรงทูลขออุปสมบท โดยพระนางได้ทรงแจ้งพระประสงค์ต่อพระอานนท์ให้นำความไปกราบทูลพระพุทธเจ้า ขอให้พระนางพร้อมทั้งเหล่านางสากิยานีได้อุปสมบทเป็นภิกษุณีในพระพุทธศาสนา ซึ่งพระอานนท์ใช้ความพยายามอยู่หลายหน พระพุทธเจ้าจึงทรงออกหลัก ปฏิบัติเป็นพิเศษสำหรับสตรีผู้ที่จะเข้ามาบวชในพระพุทธศาสนา คือครุธรรม 8 ซึ่งพระนางมหาปชาบดีโคตมี ทรงยินดีปฏิบัติตามครุธรรม ทั้ง 8 ประการ จึงได้รับการอุปสมบทในพระพุทธศาสนา พร้อมทั้งเหล่านางสากิยานี
หลังจากการอุปสมบท พระมหาปชาบดีโคตมีเถรีได้ทรงเรียนกรรมฐานที่พระพุทธเจ้าทรงประทานและปฏิบัติอย่างจริงจัง จนได้บรรลุพระอรหันต์ แม้ภิกษุณีเหล่าสากิยานีที่อุปสมบทพร้อมกับท่านก็ได้บรรลุพระอรหันต์เหมือนกัน
พระมหาปชาบดีโคตมีเถรีนิพพานขณะมีพระชนมายุได้ 120 พรรษา

**อ้างอิง**

**แหล่งข้อมูลอื่น**
  ประวัติความเป็นมาของนางภิกษุณี จากวินัยปิฎก เล่ม ๗ หน้า ๓๒๐ ถึง ๓๒๖
หมวดหมู่:บุคคลในศตวรรษที่ 6 ก่อนคริสตกาล
หมวดหมู่:ภิกษุณีชาวอินเดีย
หมวดหมู่:เอตทัคคะ
หุบเขาแห่งภัย

หุบเขาแห่งภัย (The Valley of Fear) หรือ หุบเขาแห่งความกลัว คือนวนิยายเรื่องที่ 4 ซึ่งเป็นนวนิยายเรื่องยาวของเชอร์ล็อก โฮมส์ ที่เขียนโดยเซอร์อาร์เธอร์ โคนัน ดอยล์ ตีพิมพ์ครั้งแรกในนิตยสารสแตรนด์ ระหว่างเดือนกันยายน ค.ศ. 1914 ถึงเดือนมิถุนายน ค.ศ. 1915 รวมเล่มเป็นหนังสือครั้งแรกในนครนิวยอร์ก วันที่ 27 กุมภาพันธ์ ค.ศ. 1915 
หมวดหมู่:เชอร์ล็อก โฮมส์
หมวดหมู่:วรรณกรรมในปี พ.ศ. 2458
เชอร์ล็อก โฮมส์ ชุด การผจญภัย

เชอร์ล็อก โฮมส์ ชุด การผจญภัย (The Adventures of Sherlock Holmes) เป็นหนังสือรวมเรื่องสั้นชุดแรกของเซอร์อาร์เธอร์ โคนัน ดอยล์ ว่าด้วยการสืบสวนสอบสวนคดีต่าง ๆ โดยโลดโผนของเชอร์ล็อก โฮมส์ ประกอบด้วยเรื่องสั้น 12 เรื่อง ฉบับแรกมีภาพวาดประกอบโดย Sidney Paget นำเรื่องสั้นทั้ง 12 เรื่องที่เคยตีพิมพ์ในนิตยสารสแตรนด์ (Strand Magazine) ตั้งแต่เดือนกรกฎาคม ค.ศ. 1891 ถึงเดือนมิถุนายน ค.ศ. 1892 ประกอบด้วยเรื่องดังนี้ 
*"A Scandal in Bohemia"
*"The Red-Headed League"
*"A Case of Identity"
*"The Boscombe Valley Mystery"
*"The Five Orange Pips"
*"The Man with the Twisted Lip"
*"The Adventure of the Blue Carbuncle"
*"The Adventure of the Speckled Band"
*"The Adventure of the Engineer's Thumb"
*"The Adventure of the Noble Bachelor"
*"The Adventure of the Beryl Coronet"
*"The Adventure of the Copper Beeches"
หมวดหมู่:เชอร์ล็อก โฮมส์
หมวดหมู่:วรรณกรรมในปี พ.ศ. 2435
อะนิเมจ

อะนิเมจ (Animēju; อานิเมจ) เป็นนิตยสารที่เกี่ยวกับการ์ตูนญี่ปุ่น โดยผู้ก่อตั้งนิตยสารนี้คือ โทกูมะ โชเท็น ซึ่งเล่มแรกออกวางจำหน่ายเมื่อช่วงเดือนกรกฎาคม ค.ศ. 1978

**ประวัติ**
 กรกฎาคม พ.ศ. 2521 ฉบับแรก- มกราคม พ.ศ. 2523 เริ่มมีการประกาศรางวัลอะนิเมะกรังปรีซ์ครั้งแรก- กรกฎาคม พ.ศ. 2525 50 ฉบับ- มิถุนายน พ.ศ. 2526 ครบรอบ 5 ปี- กันยายน พ.ศ. 2529 100 ฉบับ- มิถุนายน พ.ศ. 2531 ครบรอบ 10 ปี- พฤศจิกายน พ.ศ. 2533 150 ฉบับ- มิถุนายน พ.ศ. 2536 ครบรอบ 15 ปี- มกราคม พ.ศ. 2538 200 ฉบับ- มิถุนายน พ.ศ. 2541 นิตยสารได้เป็นขนาดเป็น A4 และเป็นไตเติ้ล アニメージュเป็นภาษาอังกฤษ Animage- มีนาคม พ.ศ. 2542 250 ฉบับ- มิถุนายน พ.ศ. 2545 กลับมาเป็นไตเติ้ลเป็นคะตะคะนะ アニメージュตั้งแต่ฉบับนี้- พฤษภาคม พ.ศ. 2546 300 ฉบับ- มิถุนายน พ.ศ. 2546 ครบรอบ 25 ปี

**อนิเมะกรังด์ปรีซ์**
รางวัลอนิเมะกรังด์ปรีซเป็นรางวัลอนิเมะประจำปีที่จากการโหวตจัดโดยนิตยสาร "อะนิเมจ" โดยเริ่มตั้งแต่ 1979 แต่จะผลประกาศในฉบับของเดือนมกราคม 1980 และผลของปีต่อไปก็จะประกาศในฉบับเดือนมิถุนายน ของทุกๆปี

**อ้างอิง**

**แหล่งข้อมูลอื่น**
   Animage (in Japanese)-  Tokuma Shoten (in Japanese)
หมวดหมู่:การ์ตูนญี่ปุ่น
หมวดหมู่:นิตยสารรายเดือน
หมวดหมู่:นิตยสาร
หมวดหมู่:รางวัล
เสียงเสียดแทรก ริมฝีปาก-ฟัน ไม่ก้อง

เสียงเสียดแทรก ริมฝีปาก-ฟัน ไม่ก้อง (voiceless labiodental fricative) เป็นเสียงพยัญชนะที่มีใช้ในหลายภาษา สัญลักษณ์ในชุดสัทอักษรสากลที่ใช้แทนเสียงนี้คือ ⟨f⟩ และสัญลักษณ์เอกซ์-แซมปาที่ตรงกันคือ f - ในภาษาไทยเขียนแทนด้วยตัวอักษร ฝ และ ฟ (ในตำแหน่งพยัญชนะต้น)- ในภาษาอังกฤษเขียนแทนด้วยตัวอักษร f, ph หรือ gh (ในตำแหน่งพยัญชนะท้ายคำบางคำ)
เสียดแทรก ริมฝีปาก-ฟัน ไม่ก้อง
เสียดแทรก ริมฝีปาก-ฟัน ไม่ก้อง
เชอร์ล็อก โฮมส์ ชุด จดหมายเหตุ

เชอร์ล็อก โฮมส์ ชุด จดหมายเหตุ (The Memoirs of Sherlock Holmes) หรือฉบับแปลใหม่ใช้ชื่อว่าชุด ความทรงจำ เป็นหนังสือรวมเรื่องสั้นชุดที่ 2 ของเซอร์อาร์เธอร์ โคนัน ดอยล์‎ ประกอบด้วยเรื่องสั้น 11 เรื่องดังนี้
*"The Adventure of Silver Blaze"
*"The Adventure of the Cardboard Box" 
*"The Adventure of the Yellow Face"
*"The Adventure of the Stockbroker's Clerk"
*"The Adventure of the Gloria Scott" 
*"The Adventure of the Musgrave Ritual" 
*"The Adventure of the Reigate Squire"
*"The Adventure of the Crooked Man"
*"The Adventure of the Resident Patient"
*"The Adventure of the Greek Interpreter" 
*"The Adventure of the Naval Treaty"
*"The Adventure of the Final Problem" 

หมวดหมู่:เชอร์ล็อก โฮมส์
หมวดหมู่:วรรณกรรมในปี พ.ศ. 2437
เสียงเสียดแทรก ปุ่มเหงือก ไม่ก้อง

เสียงเสียดแทรก ปุ่มเหงือก ไม่ก้อง (voiceless alveolar fricative) เป็นเสียงพยัญชนะที่มีใช้ในหลายภาษา สัญลักษณ์ในชุดสัทอักษรสากลที่ใช้แทนเสียงนี้คือ ⟨s⟩ และสัญลักษณ์เอกซ์-แซมปาที่ตรงกันคือ s ในภาษาไทย เสียงนี้เขียนแทนด้วยตัวอักษร ซ, ส, ศ และ ษ (ในตำแหน่งพยัญชนะต้น)
เสียดแทรก ปุ่มเหงือก ไม่ก้อง
เสียดแทรก ปุ่มเหงือก ไม่ก้อง
เสียงหยุด ปุ่มเหงือก ก้อง

เสียงหยุด ปุ่มเหงือก ก้อง (voiced alveolar stop) หรือ เสียงระเบิด ปุ่มเหงือก ก้อง (voiced alveolar plosive) เป็นเสียงพยัญชนะที่มีใช้ในหลายภาษา สัญลักษณ์ในชุดสัทอักษรสากลที่ใช้แทนเสียงนี้คือ ⟨d⟩ และสัญลักษณ์เอกซ์-แซมปาที่ตรงกันคือ d เสียงนี้ในภาษาไทยแทนด้วยตัวอักษร ฎ, ฑ และ ด (ในตำแหน่งพยัญชนะต้น)
หยุด ปุ่มเหงือก ก้อง
หยุด ปุ่มเหงือก ก้อง
เชอร์ล็อก โฮมส์ ชุด คืนชีพ

เชอร์ล็อก โฮมส์ ชุด คืนชีพ (The Return of Sherlock Holmes) หรือในฉบับแปลใหม่ใช้ชื่อว่า การกลับมาของเชอร์ล็อก โฮมส์ คือนวนิยายเรื่องสั้นชุดที่ 3 ของเซอร์อาร์เธอร์ โคนัน ดอยล์‎ ประกอบด้วยเรื่องสั้น 13 เรื่องตีพิมพ์ครั้งแรกในปี ค.ศ. 1905 ประกอบด้วยเรื่องสั้นดังนี้
*"The Adventure of the Empty House" 
*"The Adventure of the Norwood Builder"
*"The Adventure of the Dancing Men"
*"The Adventure of the Solitary Cyclist"
*"The Adventure of the Priory School"
*"The Adventure of Black Peter"
*"The Adventure of Charles Augustus Milverton"
*"The Adventure of the Six Napoleons"
*"The Adventure of the Three Students"
*"The Adventure of the Golden Pince-Nez"
*"The Adventure of the Missing Three-Quarter"
*"The Adventure of the Abbey Grange"
*"The Adventure of the Second Stain"
หมวดหมู่:เชอร์ล็อก โฮมส์
หมวดหมู่:วรรณกรรมในปี พ.ศ. 2448
เสียงนาสิก ริมฝีปาก

เสียงนาสิก ริมฝีปาก (bilabial nasal) เป็นเสียงพยัญชนะที่มีใช้ในหลายภาษา สัญลักษณ์ในชุดสัทอักษรสากลที่ใช้แทนเสียงนี้คือ ⟨m⟩ และสัญลักษณ์เอกซ์-แซมปาที่ตรงกันคือ m เสียงนี้ในภาษาไทยเขียนแทนด้วยตัวอักษร ม

**การปรากฎในภาษาต่าง ๆ**
นาสิก ริมฝีปาก
นาสิก ริมฝีปาก


**อ้างอิง ==
เชอร์ล็อก โฮมส์ ชุด ลาโรง

เชอร์ล็อก โฮมส์ ชุด ลาโรง (His Last Bow) คือนวนิยายเรื่องสั้นชุดที่ 4 ในชุด เชอร์ล็อก โฮมส์ ของเซอร์อาร์เธอร์ โคนัน ดอยล์‎ ตีพิมพ์ครั้งแรกในปี ค.ศ. 1917 ประกอบด้วยเรื่องสั้น 8 เรื่อง ดังต่อไปนี้- "The Adventure of Wisteria Lodge"- "The Adventure of the Cardboard Box" - "The Adventure of the Red Circle"- "The Adventure of the Bruce-Partington Plans"- "The Adventure of the Dying Detective"- "The Disappearance of Lady Frances Carfax"- "The Adventure of the Devil's Foot"- "His Last Bow"
หมวดหมู่:เชอร์ล็อก โฮมส์
หมวดหมู่:วรรณกรรมในปี พ.ศ. 2460
เชอร์ล็อก โฮมส์ ชุด บันทึกคดี

เชอร์ล็อก โฮมส์ ชุด บันทึกคดี (The Case-Book of Sherlock Holmes) หรือฉบับแปลใหม่ใช้ชื่อว่าชุด แฟ้มคดีเด็ด เป็นนวนิยายรวมเรื่องสั้นเล่มที่ 5 อันเป็นเล่มสุดท้ายของเซอร์อาร์เธอร์ โคนัน ดอยล์‎ ตีพิมพ์ครั้งแรกผ่าน Strand Magazine ระหว่างเดือนตุลาคม ค.ศ. 1921 ถึงเมษายน ค.ศ. 1927

**เนื้อหา**
ชุด บันทึกคดีฉบับตีพิมพ์ครั้งแรกที่ตีพิมพ์โดยจอห์น เมอร์เรย์ใน ค.ศ. 1927 ไม่นำเสนอเนื้อเรื่องตามลำดับที่ตีพิมพ์:

**อ้างอิง**

**ข้อมูล**
 via=Google Books - via=Google Books

**แหล่งข้อมูลอื่น**
The Case-Book of Sherlock Holmes
*single=true- Standard Ebooks URL=https://standardebooks.org/ebooks/arthur-conan-doyle/the-casebook-of-sherlock-holmes- 69700- name=The Case-Book of Sherlock Holmes
*The Case-book of Sherlock Holmes-  author=Doyle
หมวดหมู่:เชอร์ล็อก โฮมส์
หมวดหมู่:วรรณกรรมในปี พ.ศ. 2470
เรืองวิทย์ ลิกค์

นายกองเอก เรืองวิทย์ ลิกค์ (เกิด 26 พฤษภาคม พ.ศ. 2483) อดีตรัฐมนตรีหลายกระทรวง อดีตสมาชิกสภาผู้แทนราษฎร จังหวัดกำแพงเพชร 8 สมัย ชาวกำแพงเพชรรู้จักกันในนามผู้แทนราษฎร "ใจถึง พึ่งได้ พบง่าย ใช้คล่อง"

**ประวัติ**
นายเรืองวิทย์ ลิกค์ เกิดเมื่อวันที่ 26 พฤษภาคม พ.ศ. 2483 เป็นบุตรคนที่ 2 ของจำนวนพี่น้อง 4 คน ของ มร.ลิกค์ และบุญรอด (ล่ำซำ) ลิกค์ สำเร็จการศึกษาระดับมัธยมศึกษาปีที่ 8 แผนกวิทยาศาสตร์ จากวิทยาลัยบางแสน จังหวัดชลบุรี ระดับปริญญาตรี คณะวิทยาศาสตร์ สถาบันเทคโนโลยีพระจอมเกล้าธนบุรี มีบุตรชายเป็นสมาชิกสภาผู้แทนราษฎร ได้แก่ นาย ไผ่ ลิกค์
เรืองวิทย์ เป็นนักธุรกิจที่ประสบความสำเร็จในด้านการพัฒนาอสังหาริมทรัพย์ และเป็นเกษตรกรที่มีชื่อเสียงจากการทำฟาร์มพ่อพันธุ์โคขุนที่นำเข้ามาจากต่างประเทศ

**การเมือง**
สมาชิกสภาจังหวัดกำแพงเพชร
*สมาชิกสภาผู้แทนราษฎรจังหวัดกำแพงเพชร 8 สมัย 
*รัฐมนตรีช่วยว่าการกระทรวงอุตสาหกรรม คณะรัฐมนตรีคณะที่ 48 ของไทย
*รัฐมนตรีประจำสำนักนายกรัฐมนตรี คณะรัฐมนตรีคณะที่ 51 ของไทย
*รัฐมนตรีช่วยว่าการกระทรวงมหาดไทย คณะรัฐมนตรีคณะที่ 52 ของไทย
*ประธานกรรมาธิการการเงิน การคลัง การธนาคารและสถาบันการเงิน สภาผู้แทนราษฎร

**เครื่องราชอิสริยาภรณ์**

**ยศอาสารักษาดินแดน**
 รับพระราชทานสัญญาบัตรยศ "รักษาดินแดนยิ่งชีพ" ตำแหน่งนายกองเอก กองบัญชาการกองอาสารักษาดินแดน กระทรวงมหาดไทย 

**งานด้านสังคม**
 นายกสภามหาวิทยาลัยราชภัฏกำแพงเพชร- ประธานชมรมคุ้มครองผู้บริโภคจังหวัดกำแพงเพชร- ร่วมก่อตั้งโรงเรียนเรืองวิทย์พิทยาคม อำเภอพรานกระต่าย จังหวัดกำแพงเพชร

**อ้างอิง**

**แหล่งข้อมูลอื่น**
  ลำดับความเป็นมาของคณะรัฐมนตรีไทย จากสำนักเลขาธิการคณะรัฐมนตรี date=2012-02-14 
หมวดหมู่:บุคคลจากอำเภอคลองลาน
หมวดหมู่:บุคคลจากโรงเรียนกำแพงเพชรพิทยาคม
หมวดหมู่:นักธุรกิจชาวไทย
หมวดหมู่:นักการเมืองจากจังหวัดกำแพงเพชร
หมวดหมู่:รัฐมนตรีประจำสำนักนายกรัฐมนตรีไทย
หมวดหมู่:สมาชิกสภาผู้แทนราษฎรจังหวัดกำแพงเพชร
หมวดหมู่:นักการเมืองพรรคกิจสังคม
หมวดหมู่:นักการเมืองพรรคชาติไทย
หมวดหมู่:พรรคสหประชาธิปไตย
หมวดหมู่:นักการเมืองพรรคเอกภาพ
หมวดหมู่:นักการเมืองพรรคสามัคคีธรรม
หมวดหมู่:นักการเมืองพรรคความหวังใหม่
หมวดหมู่:นักการเมืองพรรคไทยรักไทย
หมวดหมู่:บุคคลจากคณะวิทยาศาสตร์ มหาวิทยาลัยบูรพา
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้บังคับบัญชาและเจ้าหน้าที่กองอาสารักษาดินแดน
หมวดหมู่:นายกสภาสถาบันอุดมศึกษาในประเทศไทย
เสียงนาสิก ปุ่มเหงือก

เสียงนาสิก ปุ่มเหงือก (alveolar nasal) เป็นเสียงพยัญชนะที่มีใช้ในหลายภาษา สัญลักษณ์ในชุดสัทอักษรสากลที่ใช้แทนเสียงนี้คือ ⟨n⟩ และสัญลักษณ์เอกซ์-แซมปาที่ตรงกันคือ n ในภาษาไทย เสียงนี้เขียนแทนด้วยตัวอักษร ณ และ น เมื่ออยู่ในตำแหน่งต้นพยางค์ และเขียนแทนด้วยตัวอักษร ญ, ณ, น, ร และ ล เมื่ออยู่ในตำแหน่งท้ายพยางค์
นาสิก ปุ่มเหงือก
นาสิก ปุ่มเหงือก
เสียงนาสิก เพดานอ่อน

เสียงนาสิก เพดานอ่อน (velar nasal) เป็นเสียงพยัญชนะที่มีใช้ในหลายภาษา สัญลักษณ์ในชุดสัทอักษรสากลที่ใช้แทนเสียงนี้คือ ⟨ŋ⟩ และสัญลักษณ์เอกซ์-แซมปาที่ตรงกันคือ N เสียงนี้ในภาษาไทยเขียนแทนด้วยตัวอักษร ง
นาสิก เพดานอ่อน
นาสิก เพดานอ่อน
เสียงรัว ปุ่มเหงือก

เสียงรัว ปุ่มเหงือก (alveolar trill) เป็นเสียงพยัญชนะที่มีใช้ในหลายภาษา เช่น ภาษาไทย, ภาษาดัตช์, ภาษาสเปน, ภาษาอิตาลี, ภาษาเช็ก, ภาษากรีก, ภาษาอาหรับ, ภาษาฮินดูสตานี, ภาษาเขมร, ภาษามลายู ฯลฯ สัญลักษณ์ในชุดสัทอักษรสากลที่ใช้แทนเสียงนี้คือ ⟨r⟩ และสัญลักษณ์เอกซ์-แซมปาที่ตรงกันคือ r 
บุคคลที่มีอาการลิ้นยึดจะประสบปัญหาในการออกเสียงพยัญชนะนี้pp=270–272

**อ้างอิง**
รัว ปุ่มเหงือก
รัว ปุ่มเหงือก
เสียงเปิด ริมฝีปาก-เพดานอ่อน ก้อง

เสียงเปิด ริมฝีปาก-เพดานอ่อน ก้อง (voiced labio-velar approximant) เป็นเสียงพยัญชนะที่มีใช้ในหลายภาษา สัญลักษณ์ในชุดสัทอักษรสากลที่ใช้แทนเสียงนี้คือ ⟨w⟩ และสัญลักษณ์เอกซ์-แซมปาที่ตรงกันคือ w เสียงนี้ในภาษาไทยเขียนแทนด้วยตัวอักษร ว ยกเว้นเมื่อเป็นเสียง IPA|aw จะใช้รูป เ–า แทนเสียงดังกล่าว
เปิด ริมฝีปาก-เพดานอ่อน ก้อง
เปิด ริมฝีปาก-เพดานอ่อน ก้อง
เสียงเสียดแทรก เส้นเสียง ไม่ก้อง

เสียงเสียดแทรก เส้นเสียง ไม่ก้อง (voiceless glottal fricative) เป็นเสียงพยัญชนะที่มีใช้ในหลายภาษา สัญลักษณ์ในชุดสัทอักษรสากลที่ใช้แทนเสียงนี้คือ ⟨h⟩ และสัญลักษณ์เอกซ์-แซมปาที่ตรงกันคือ h เสียงนี้ในภาษาไทยเขียนแทนด้วยตัวอักษร ห และ ฮ
เสียดแทรก เส้นเสียง ไม่ก้อง
เสียดแทรก เส้นเสียง ไม่ก้อง
เสียงหยุด เส้นเสียง

เสียงหยุด เส้นเสียง (glottal stop) หรือ เสียงระเบิด เส้นเสียง (glottal plosive) เป็นเสียงพยัญชนะที่มีใช้ในหลายภาษา เช่น ภาษาเยอรมัน, ภาษาอาหรับ, ภาษาพม่า, ภาษามลายู, ภาษาตากาล็อก, ภาษาตองงา, ภาษาฮาวาย เป็นต้น สัญลักษณ์ในชุดสัทอักษรสากลที่ใช้แทนเสียงนี้คือ ⟨ʔ⟩ และสัญลักษณ์เอกซ์-แซมปาที่ตรงกันคือ ?
ในภาษาไทย เสียงหยุด เส้นเสียง จะสะกดด้วยตัวอักษร อ หรือปรากฏหลังสระเสียงสั้นที่ไม่มีตัวสะกด
หยุด เส้นเสียง
หยุด เส้นเสียง
เสียงเปิดข้างลิ้น ปุ่มเหงือก

เสียงเปิดข้างลิ้น ปุ่มเหงือก (alveolar lateral approximant) เป็นเสียงพยัญชนะที่มีใช้ในหลายภาษา สัญลักษณ์ในชุดสัทอักษรสากลที่ใช้แทนเสียงนี้คือ ⟨l⟩ และสัญลักษณ์เอกซ์-แซมปาที่ตรงกันคือ l เสียงนี้ในภาษาไทยเขียนแทนด้วยตัวอักษร ล และ ฬ (ในตำแหน่งพยัญชนะต้น)
เปิดข้างลิ้น ปุ่มเหงือก
เปิดข้างลิ้น ปุ่มเหงือก
เสียงเปิด เพดานแข็ง

เสียงเปิด เพดานแข็ง (palatal approximant) เป็นเสียงพยัญชนะที่มีใช้ในหลายภาษา สัญลักษณ์ในชุดสัทอักษรสากลที่ใช้แทนเสียงนี้คือ ⟨j⟩ และสัญลักษณ์เอกซ์-แซมปาที่ตรงกันคือ j ในภาษาไทย เสียงนี้เขียนแทนด้วยตัวอักษร ญ และ ย ในตำแหน่งพยัญชนะต้น ส่วนในตำแหน่งพยัญชนะท้ายเขียนแทนด้วย ย เท่านั้น ยกเว้นเมื่อเป็นเสียง IPA|aj จะสามารถใช้ ไ และ ใ แทนเสียงดังกล่าวได้
เปิด เพดานแข็ง
เปิด เพดานแข็ง
เสียงหยุด เพดานอ่อน ไม่ก้อง

เสียงหยุด เพดานอ่อน ไม่ก้อง (voiceless velar stop) หรือ เสียงระเบิด เพดานอ่อน ไม่ก้อง (voiceless velar plosive) เป็นเสียงพยัญชนะที่มีใช้ในหลายภาษา สัญลักษณ์ในชุดสัทอักษรสากลที่ใช้แทนเสียงนี้คือ ⟨k⟩ และสัญลักษณ์เอกซ์-แซมปาที่ตรงกันคือ k 
ในภาษาไทยมีหน่วยเสียงพยัญชนะหยุด เพดานอ่อน ไม่ก้อง 2 แบบ คือ
*หน่วยเสียงพ่นลม /kʰ/ เขียนแทนด้วยตัวอักษร ข, ฃ, ค, ฅ, ฆ (ในตำแหน่งพยัญชนะต้น) เช่น ไข่, ระฆัง, ควาย
*หน่วยเสียงไม่พ่นลม /k/ ซึ่งมีหน่วยเสียงย่อย 2 หน่วย ซึ่งปรากฏในลักษณะแจกแจงแบบสับหลีก ดังนี้
**เสียงระเบิด IPA|k ปรากฏเฉพาะต้นพยางค์ เขียนแทนด้วยตัวอักษร ก (ในตำแหน่งพยัญชนะต้น) เช่น ไก่, คุกกี้, กรวด
**เสียงอุบ IPA|k̚ ปรากฏเฉพาะท้ายพยางค์ เขียนแทนด้วยตัวอักษรในมาตราตัวสะกดแม่กก เช่น หมวก, สุนัข, วรรค, เมฆ
หยุด เพดานอ่อน ไม่ก้อง
หยุด เพดานอ่อน ไม่ก้อง
พระราหุล

พระราหุล หรือพระนามเดิม เจ้าชายราหุล เป็นพระโอรสในเจ้าชายสิทธัตถะ (พระโคตมพุทธเจ้า) กับพระนางยโสธรา ประสูติในวันที่พระบิดาออกผนวช 
ในพระไตรปิฎกว่า เจ้าชายสิทธัตถะเมื่อได้ทราบว่าพระราชโอรสประสูติ ทรงเปล่งอุทานออกมาว่า "ราหุ ชาโต พันธนัง ชาตัง" แปลว่า "'ราหุ (บ่วง) เกิดขึ้นแล้ว พันธนาการเกิดขึ้นแล้ว" หมายความว่า พระกุมารที่ประสูติจะเป็นบ่วงร้อยรึงพระองค์ไว้กับภริยาและชีวิตฆราวาส ซึ่งพระเจ้าสุทโธทนะทรงนึกว่าสิทธัตถราชกุมารทรงตั้งพระนามโอรสอย่างนั้น จึงทรงขนานนามพระภาคิไนย (พระเจ้าหลาน) ว่า "ราหุล" อันแปลว่า "บ่วง"
อย่างไรก็ดี ตามพระวินัยของนิกายสรวาสติวาทว่าพระนาม "ราหุล" มิได้มาจากรากศัพท์ "ราหุ" ที่แปลว่า "บ่วง" แต่มาจากศัพท์ "ราหุ" ที่แปลว่า "จันทรคราส" หรือที่ในภาษาไทยว่า "ราหู" 
อนึ่ง ในพระไตรปิฎกพระธรรมบท มีตอนหนึ่งว่า ความปิติปราโมทย์ที่บุรุษได้รับจากภริยาและบุตร คือ "ราหุ" (แปลว่า "บ่วง") ที่ร้อยรัดชีวิตครอบครัวผ่านประสบการณ์ต่าง ๆ ไม่ว่าทุกข์หรือสุข

**ประวัติ**
พระราหุลเป็นโอรสของเจ้าชายสิทธัตถะ กับพระนางยโสธรา เป็นพระราชนัดดาของพระเจ้าสุทโธทนะ ผู้ครองนครกบิลพัสดุ์  ประสูติวันเดียวกันกับที่พระบิดาเสด็จออกบวช ท่านจึงเจริญพระชันษาเติบโตโดยมิเคยเห็นพระพักตร์รู้จักพระบิดา
เมื่อเจ้าชายสิทธัตถะได้ตรัสรู้เป็นพระพุทธเจ้าและเสด็จไปเผยแผ่พุทธศาสนา ณ แคว้นมคธ ก็ทรงนิวัติกลับกรุงกบิลพัสดุ์ เพื่อโปรดพระบิดาและพระญาติประยูร และมีเหล่าสาวกติดตามเสด็จมาด้วย วันหนึ่งพระนางยโสธราทรงได้พบกับพระราหุล และมีรับสั่งให้พระกุมารราหุลไปทูลขอพระราชสมบัติ พระพุทธเจ้าจึงทรงบรรพชาพระราหุลเป็นสามเณรและให้เสด็จติดตามพระองค์ไปด้วย พระกุมารราหุลจึงเป็นสามเณรรูปแรกในพุทธศาสนา
พระเจ้าสุทโธทนะทรงทราบข่าวพระราหุลได้ทำการบรรพชาเป็นสามเณรในพุทธศาสนาแล้ว ก็ทรงเสียพระทัยมาก เพราะทรงหวังให้พระราหุลเป็นรัชทายาทสืบราชสันติวงศ์ต่อไป พระองค์จึงเสด็จไปตัดพ้อต่อว่าพระพุทธเจ้า และทูลขอว่า ต่อไปถ้าจะบวชให้ใครอีก ขอให้มารดาบิดาของผู้จะบวชอนุญาตเสียก่อน พระพุทธองค์ก็ทรงอนุญาตให้เป็นไปตามคำทูลขอ โดยมีข้อกำหนดว่า ผู้ที่จะเข้ามาบวช "จะต้องได้รับอนุญาตจากบิดามารดา ผู้ปกครอง หรือผู้บังคับบัญชาเสียก่อน"
สามเณรราหุลบรรพชาเมื่ออายุ 7 ปี พระพุทธเจ้าทรงแสดงธรรมให้ฟังมากมายหลายเรื่อง  เมื่ออายุครบ 20 ปี ก็ได้อุปสมบทเป็นพระภิกษุ ท่านได้ตามเสด็จพระพุทธเจ้าไปยังป่าอันธวัน แขวงเมืองไพศาลี แคว้นวัชชี หลังจากได้ฟัง "จูฬราหโลวาทสูตร" จากพระพุทธองค์ ก็สำเร็จบรรลุเป็นพระอรหันต์ พระราหุลเถระ ได้รับการยกย่องจากพระพุทธองค์ว่า "เอตทัคคะ"(ผู้เลิศกว่าคนอื่นในด้านใคร่การศึกษา) คือ ชอบการศึกษาหรือขยันหมั่นในการเล่าเรียน 
พระราหุลเถระนิพพานเมื่อใดไม่ปรากฏหลักฐานระบุชัด ทราบเพียงว่า ท่านปรินิพพานก่อนพระอัครสาวกทั้งสอง และก่อนพระพุทธเจ้า โดยการทูลลาพระพุทธเจ้าไปนิพพานที่สวรรค์ชั้นดาวดึงส์

**คุณธรรมที่ควรยึดถือเอาเป็นแบบอย่าง**
 มีความอดทนเป็นเยี่ยม คือบรรพชาตั้งแต่อายุ 7 ปี ต้องอดอาหารในเวลาวิกาลตั้งแต่เที่ยงจนถึงรุ่งเช้า ตามปกติของพระภิกษุสามเณรในสมัยพุทธกาล- เป็นผู้ว่าง่ายถ่อมตน ไม่ถือตัว - เป็นผู้ใคร่ต่อการศึกษาอย่างยิ่ง - เป็นผู้ที่มีความขยันหมั่นเพียร- มีความกตัญญูกตเวทีอย่างยิ่ง

**พระราชตระกูล**
พระราชตระกูลในเจ้าชายราหุล

**อ้างอิง**
  ประวัติพระราหุล date=2007-10-13  dharma-gateway.com- ประวัติพระนันทะและพระราหุล จาก อรรถกถาธรรมบท
หมวดหมู่:พระอสีติมหาสาวก
หมวดหมู่:พระสงฆ์
หมวดหมู่:บุคคลในศตวรรษที่ 6 ก่อนคริสตกาล
หมวดหมู่:บุคคลในพุทธประวัติ
หมวดหมู่:เอตทัคคะ
หมวดหมู่:ภิกษุที่เป็นพระราชวงศ์
เดอร์เดนเจอร์รัสบุ๊คฟอร์บอยส์

เดอร์เดนเจอร์รัสบุ๊คฟอร์บอยส์ (The Dangerous Book for Boys) เป็นหนังสือสำหรับเด็กผู้ชายตั้งแต่ 8 ขวบขึ้นไปจนถึงผู้ใหญ่ เขียนโดยคอนน์ อิกัลล์เด็น (Conn Iggulden) กับฮาว อิกัลล์เด็น(Hal Iggulden)
หนังสือมีเนื้อหาครอบคลุมราว ๆ 80 เรื่อง ที่เด็กผู้ชายส่วนใหญ่สนใจและอยากรู้ เช่น การสร้างบ้านต้นไม้ การทำผลึกคริสตอล การหาทิศทางจากดวงอาทิตย์ การหาทิศทางจากดวงดาว การพับเครื่องบินกระดาษ การผูกเงื่อนปมต่าง ๆ ไดโนเสาร์ อวกาศ และกลุ่มดาว เป็นต้น
หนังสือถูกพิมพ์ครั้งแรกในประเทศอังกฤษ เมื่อวันที่ 5 มิถุนายน พ.ศ. 2549 โดยสำนักพิมพ์ฮาร์ปเปอร์คอลลินส์ (HarperCollins) ติดอันดับหนังสือขายดีประเภทหนังสือไม่ใช่นิยายของอังกฤษ รวมถึงขึ้นถึงอับดับหนึ่ง หลายครั้ง ยอดขายรวมกว่าครึ่งล้านเล่ม
ปัจจุบัน หนังสือถูกจัดจำหน่ายในอังกฤษและสหรัฐอเมริกา เนื้อหาของหนังสือที่จำหน่ายในอเมริกาถูกดัดแปลงให้เข้ากับตลาดอเมริกัน เช่น การใส่ประวัติศาสตร์ของอเมริกา เรื่องของเบสบอล และรหัสของชนพื้นเมืองเผ่านาวาโฮ เป็นต้น

**การจัดจำหน่ายในประเทศไทย**
ปัจจุบัน หนังสือยังไม่มีการแปลเป็นภาษาไทยและดัดแปลงเนื้อหาให้เข้ากับสังคมไทย

**อ้างอิง**

** แหล่งข้อมูลอื่น**
  เวปไซต์ของหนังสือ เดอร์เดนเจอร์รัสบุ๊คฟอร์บอยส์
หมวดหมู่:วรรณกรรมเยาวชน
คณะเทคโนโลยีสารสนเทศและการสื่อสาร มหาวิทยาลัยพะเยา

คณะเทคโนโลยีสารสนเทศและการสื่อสาร มหาวิทยาลัยพะเยา (School of Information and Communication Technology, University of Phayao) เป็นหน่วยงานระดับคณะวิชาของมหาวิทยาลัยพะเยา ก่อตั้งเมื่อ 22 มิถุนายน พ.ศ. 2544 เพื่อผลิตบัณฑิตสาขาวิชาทางด้านเทคโนโลยีสารสนเทศและการสื่อสาร สอดคล้องตามเป้าหมายการเป็นมหาวิทยาลัยสมบูรณ์แบบ (Comprehensive University) 

**ประวัติ**
คณะเทคโนโลยีสารสนเทศและการสื่อสาร มหาวิทยาลัยพะเยา ก่อกำเนิดขึ้นเมื่อวันที่ 22 มิถุนายน พ.ศ. 2544 โดยใช้ชื่อว่า กลุ่มวิชาเทคโนโลยีสารสนเทศ สังกัดสำนักวิชาการวิทยาเขตสารสนเทศพะเยา มหาวิทยาลัยนเรศวร ต่อมาในปี พ.ศ. 2545 ได้เปลี่ยนชื่อเป็น สำนักวิชาเทคโนโลยีสารสนเทศและการสื่อสาร
ต่อมาเมื่อวันที่ 12 กรกฎาคม พ.ศ. 2553 พระบาทสมเด็จพระเจ้าอยู่หัวภูมิพลอดุลยเดช ได้มีพระบรมราชโองการโปรดเกล้าฯ ให้ตราพระราชบัญญัติมหาวิทยาลัยพะเยา และประกาศในราชกิจจานุเบกษาเมื่อวันที่ 16 กรกฎาคม พ.ศ. 2553 มีผลบังคับใช้เป็น "มหาวิทยาลัยพะเยา" โดยสมบูรณ์ ตั้งแต่วันที่ 17 กรกฎาคม พ.ศ. 2553 เป็นต้นไป มหาวิทยาลัยพะเยาจึงได้ออกประกาศมหาวิทยาลัยพะเยา เรื่องการจัดตั้งส่วนงานวิชาการของมหาวิทยาลัยพะเยา พ.ศ. 2553 ข้อ 4 ให้จัดตั้งส่วนงานวิชาการ ตามมาตรา 7(3) แห่งพระราชบัญญัติมหาวิทยาลัยพะเยา พ.ศ. 2553 จึงมีผลให้สำนักวิชาเทคโนโลยีสารสนเทศและการสื่อสาร มีฐานะเป็น คณะเทคโนโลยีสารสนเทศและการสื่อสาร ตั้งแต่วันที่ 1 ตุลาคม พ.ศ. 2553 เป็นต้นมา โดยมีโครงสร้างการบริหารงานในคณะแบ่งเป็น 7 สาขาวิชา 1 ศูนย์ และ 1 สำนักงานเลขานุการ

**​สาขาวิชา**
คณะเทคโนโลยีสารสนเทศและการสื่อสาร มหาวิทยาลัยพะเยา มี  8 สาขาวิชาดังนี้ ดังนี้
# สาขาวิชาวิศวกรรมคอมพิวเตอร์
# สาขาวิชาวิศวกรรมซอฟต์แวร์
# สาขาวิชาวิทยาการคอมพิวเตอร์
# สาขาวิชาเทคโนโลยีสารสนเทศ
# สาขาวิชาธุรกิจดิจิทัล
# สาขาวิชาภูมิสารสนเทศศาสตร์
# สาขาวิชาเทคโนโลยีคอมพิวเตอร์กราฟิกและมัลติมีเดีย
# สาขาวิชาวิทยาการข้อมูลและการประยุกต์

**หลักสูตร**

**ทำเนียบคณบดี**
หมายเหตุ คำนำหน้านามของผู้ดำรงตำแหน่งคณบดี เป็นคำนำหน้านามในขณะนั้น

**รายนามคณะผู้บริหารในปัจจุบัน**

**อ้างอิง**

**ดูเพิ่ม**
 มหาวิทยาลัยพะเยา- รายชื่อคณะเทคโนโลยีสารสนเทศในประเทศไทย

**แหล่งข้อมูลอื่น**
  มหาวิทยาลัยพะเยา date=2013-01-15 -  คณะเทคโนโลยีสารสนเทศและการสื่อสาร มหาวิทยาลัยพะเยา
หมวดหมู่:หน่วยงานในมหาวิทยาลัยพะเยา